’n Plek met baie tyd – Finesse Meisie
’n Binnekamer is ’n plek vol tyd. Daar leer jy dat God altyd onbeperkte tyd vir jou het. Dis miskien vir jou onmoontlik om te glo, maar God gee regtig om hoe dit met jou gaan.
Hy wil jou help om weer in beheer van jou lewe te kom. Hy weet van die deurmekaarspul in jou gemoed en van elke klein dingetjie wat jou hinder …
Maak vir jou ’n binnekamer, enige plek waar net jy en God kan kuier en gesels. ’n Plek met hope tyd vir julle twee. Want in jou binnekamer word jy van voor af bewus van God se liefde vir jou, van sy heiligheid, krag en vrede.
Jou gees word daar volgemaak met God se waarheid, jou gedagtes skoongemaak met sy skoonheid, jou hart oopgemaak vir sy liefde en jou wil weer onder beheer gebring van die Heilige Gees. Só kan jy doen wat God van jou verwag.
Onthou, jy as tiener het ongelooflik baie dinge wat jy vir Hom kan doen. Hierdie dinge kan jy doen juis omdat jy gekies het om sy kind te wees en omdat jy omgee vir ander! Gebruik jou tyd só by Hom dat jy jou geestelike tenk kan volmaak.
Karis se storie oor tienerseks Hoofstuk 5 Deel 1